ÖBI

Alþjóðadagur heilablóðfallsins 2024
2024-11-02
HlustaAlþjóðadagur heilablóðfallsins 2024 verður laugardaginn 2. nóvember. Heilaheill ætlar að halda daginn með svipuðum hætti og á síðasta ári, í verslunarmiðstöðvunum í Kringlunni í Reykjavík og á Glerártorgi Akureyri og verður almenningi boðið upp á ókeypis ráðgjöf um slagið. Þeir félagar og aðrir, sem eru reiðubúnir að aðstoða við þetta góða málefni á þessum stöðum eru beðnir um að láta vita af sér í tölvupósti í heilaheill@heilaheill.is eða koma og taka þátt!

Klifurnámskeið fyrir blind, sjónskert eða hreyfihömluð börn
2024-11-13 08:00 - 2024-12-11 17:00 UTC
HlustaKlifurfélag Reykjavíkur er að fara af stað með klifurnámskeið fyrir blind, sjónskert eða hreyfihömluð börn.
Markmið námskeiðsins:
Markmið verkefnisins er að kynna klifuríþróttina fyrir fjölbreyttari hóp barna og ungmenna og auka þátttöku fatlaðra barna í íþróttum.
Hver er markhópurinn:
Börn í 6. – 10. bekk í grunnskóla sem eru blind, sjónskert eða með hreyfihömlun.
Lýsing á verkefninu:
Klifur fyrir fatlaða/paraklifur er nýtt verkefni með það að markmiði að auka framboð íþróttaiðkunar fyrir fötluð börn og ungmenni. Námskeiðið verður 5 vikur þar sem æft er 2x í viku með reyndum þjálfurum. Ef vel gengur myndum við vilja skoða að bjóða upp á áframhaldandi námskeið/æfingar fyrir þennan hóp.
Æfingar verða á miðvikudögum kl. 15:30 í Miðgarði (Garðabæ) og laugardögum kl. 10:00 í Klifurhúsinu, Ármúla 23.
Verkefnið er styrkt af hvatasjóði Allir með.
Svana Ösp Kristmundsdóttir, klifrari og sjúkraþjálfari, kennir námskeiðið.
Námskeiðið byrjar miðvikudaginn 13. nóvember.
Verð og skráning:
Námskeiðið kostar 5.000 kr
Skráning fer fram hér

Alþjóðlegur baráttudagur gegn kynbundnu ofbeldi - Mannréttindadagar
2024-11-25 08:00 - 17:00 | Mannréttindahúsið, Sigtún 42, Reykjavík, Iceland
HlustaMannréttindahúsið stendur fyrir viðburði í tengslum við alþjóðlegan baráttudag gegn kynbundnu ofbeldi. Dagskrá verður kynnt síðar.

Heilbrigðisþing 2024
2024-11-28 08:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaWillum Þór Þórsson heilbrigðisráðherra hefur boðað heilbrigðisþings 2024 þann 28. nóvember næstkomandi á Hótel Reykjavík Nordica. Þetta er sjöunda árið í röð sem heilbrigðisþing er haldið. Þingin eru hverju sinni helguð einhverju tilteknu málefni sem varðar almenning og samfélagið miklu. Þingin eru opinn vettvangur umræðu og skoðanaskipta og þar með mikilvægt innlegg í stefnumótun og skipulag heilbrigðisþjónustunnar.
Nánari upplýsingar:
https://www.stjornarradid.is/raduneyti/heilbrigdisraduneytid/heilbrigdisthing-2024/

Mannréttindabíó
2024-11-28 10:00 - 11:30
HlustaHeimildarmyndin Acting Normal with CVI verður sýnd í Mannréttindahúsinu, Sigtúni 42, fimmtudaginn 28. nóvember klukkan 10.
Myndin fjallar um Dagbjörtu Andrésdóttur, sem fæðist með heilatengda sjónskerðingu, en hún orsakast af skemmdum á þeim hlutum heilans sem vinna úr sjóninni.
Að sýningu lokinni mun Dagbjört svara spurningum gesta. Þetta er fyrsta fyrsta heimildarmyndin á heimsvísu sem gerð er um CVI, heilatengda sjónskerðingu.
Húsið opnar 9:30 og verður gestum boðið upp á morgunmat. Öll velkomin!

Fundur fólksins í Hörpu
2024-11-30 14:00 - 18:00 | Harpa, Austurbakka 2, Reykjavík, 101, Iceland
Hlusta
Fundur fólksins, ráðstefna Almannaheilla, verður haldin í Hörpu daginn fyrir þingkosningar, 29. nóvember 2024 kl. 14-18.
Leiðarljós Fundar fólksins er að efla lýðræði og samfélagsþátttöku með samtali milli frjálsra félagasamtaka, stjórnmálafólks og almennings.

Boðið verður upp á málstofur, fyrirlestra og pallborðsumræður auk þess sem fjöldi frjálsra félagasamtaka kynnir sína starfsemi. Í lokin fara fram stjórnmálaumræður með þátttöku þeirra flokka sem bjóða fram á landsvísu í þingkosningum.
Áherslan á ráðstefnunni í ár er að vekja athygli á mikilvægi almannaheillafélaga og frjálsra félagasamtaka og þeim verðmætum sem þriðji geirinn skapar fyrir allt samfélagið. Frjáls félagasamtök snerta líf okkar allra, styrkja samfélagið og takast á við fjölbreytt verkefni.
Á ráðstefnunni verður m.a. rætt um áskoranir almannaheillafélaga og hvaða stuðning þau þurfa til að blómstra svo þau geti starfað sem mikilvægur stuðningur við samfélagið.
Ríflega 600 skráð almannaheillafélög eru starfandi hér á landi og frjáls félagasamtök af ýmsu tagi eru margfalt fleiri. Félög sem starfa innan þriðja geirans, sem einnig hefur verið nefndur hagnaðarlausa hagkerfið eða félagshagkerfið, verða oft útundan í umræðunni. Með Fundi fólksins er markmiðið að gera starfsemi félaganna sýnilegri og varpa ljósi á mikilvægi hennar.
Fundur fólksins, ráðstefna Almannaheilla er styrkt af Reykjavíkurborg og Félags- og vinnumarkaðsráðuneytinu. Fyrr um daginn er haldin Lýðræðishátíð unga fólksins í Hörpu, þar sem unglingar fá fræðslu um lýðræði og samfélagsþátttöku.
Almannaheill – samtök þriðja geirans – voru stofnuð sumarið 2008 til að vinna að sameiginlegum hagsmunamálum fyrir almannaheillasamtök og sjálfseignarstofnanir sem starfa í almannaþágu, styrkja starfsumhverfi þeirra og ímynd, efla stöðu þriðja geirans í samfélaginu og koma fram fyrir hönd hans gagnvart opinberum aðilum og fjölmiðlum. Þá vinna samtökin að því að heildarlöggjöf verði sett um starfsemi frjálsra félagasamtaka, að skattaleg staða þeirra verði bætt, og að sýnileiki þriðja geirans í þjóðfélaginu verði aukinn.

Kynning og samráð við félagasamtök - Ísland í mannréttindaráði SÞ 2025-27
2024-12-05 10:00 - 11:00 | Mannréttindahúsið, Sigtún 42, Reykjavík, Iceland
HlustaFélag Sameinuðu þjóðanna á Íslandi og utanríkisráðuneytið bjóða félagasamtökum upp á samtal um setu Íslands í mannréttindaráði Sameinuðu þjóðanna.

Fundurinn fer fram í Mannréttindahúsinu, Sigtúni 42 kl. 10:00 – 11:00 þann 5. desember og er opinn öllum frjálsum félagasamtökum. Félög eru hvött til þess að boða komu sína með þvi að senda póst á felag@un.is.

Ísland hlaut nýlega kjör til setu í mannréttindaráði Sameinuðu þjóðanna. Kjörtímabilið hefst í byrjun árs 2025 og er til ársloka 2027. Hlutverk ráðsins er að efla og vernda mannréttindi í aðildarríkjum Sameinuðu þjóðanna, fjalla um mannréttindabrot, beina tilmælum til einstakra ríkja um úrbætur í mannréttindamálum og fjalla um einstök þematísk réttindamál.

Mannréttindaráðið fundar í þremur reglubundnum fundalotum á ári hverju sem standa yfir í nokkrar vikur í senn. Jafnframt er hægt að kalla ráðið til sérstakra funda um afmörkuð brýn málefni. Lesa meira um ráðið á vef stjórnarráðsins.

Mannréttindaráð Sþ er málsvari mannréttinda allra jarðarbúa og ljóst er að áskoranir nútímans hafa mikil áhrif á möguleika margra að njóta réttinda sinna. Seta Íslands í ráðinu er tækifæri til þess að standa vörð um þau gildi sem skiptir Íslendinga máli og ljóst er að með öflugu samráði við borgarasamfélagið, geta stjórnvöld betur gert það.

Bók fyrir jólin? - Jólabókamarkaður Mannréttindahússins
2024-12-09 11:30 - 2024-12-10 16:00 | Mannréttindahúsið, Sigtún 42, Reykjavík, Iceland
HlustaKíktu við á jólabókamarkað Mannréttindahússins og náðu þér í notaðar bækur fyrir jólin. Eina fyrir þig og fleiri í jólapakkana. Bækurnar, sem eru allar ókeypis, þrá að komast í góðar hendur fyrir jólin.
Opinn hljóðnemi verður á staðnum og því kjörið að lesa úr eigin verkum – eða annarra.
Markaðurinn stendur frá 11:30-16:00 mánudaginn 9. desember og þriðjudag 10. desember frá kl. 11:30-16:00, eða eins lengi og ef birgðir endast.

Jólagleði Gigtarfélagsins - opið hús
2024-12-15 14:00
HlustaSunnudaginn 15. desember verður opið hús í Gigtarfélaginu. Boðið verður upp á kaffi og kökur og lifandi jólatónlist í fluttningi söngkonunnar Alinu. Boðið verður upp á jólaföndur fyrir börnin og stjórnarmeðlimir og starfsfólk Gigtarfélagsins verður á staðnum og hægt að fá kynningu á aðstöðunni, spjalla og eiga notalega stund. Jólakort og happdrættismiðar félagsins verða til sölu.
Dagskrá:
14:00 Húsið opnar
14:15 Kynning á jafningjastuðningshópum Gigtarfélagsins.
14:45 Lifandi tónlist og boðið upp kaffi og kökur.
Nánari dagskrá kemur síðar

Hátíðartónleikar Fjölmenntar
2024-12-16 18:00 - 20:00
HlustaÁrlegu jólatónleikar Fjölmenntar verða haldnir í Grafarvogskirkju mánudaginn 16.desember milli klukkan 18-20

Fram koma þátttakendur úr tónlistarnámskeiðum Fjölmenntar

Aðgengi er gott og öll velkomin

Alzheimerkaffi í Hæðargarði
2025-01-09 17:00 - 18:30
HlustaNæsta Alzheimerkaffi verður haldið fimmtudaginn 9. janúar næstkomandi kl. 17:00 – 18:30. Það er ætlað fólki með heilabilun og aðstandendum þeirra.
https://www.alzheimer.is/vidburdir/alzheimerkaffi_h%C3%A6%C3%B0argar%C3%B0i_jan.25

DAGSKRÁ

Margrét Sigrún Höskuldsdóttir glæpasagnahöfundur mætir til okkar í fyrsta kaffi ársins og segir stuttlega frá sjálfri sér og því sem hún hefur verið að gera undanfarið.

Margrét kom eftirminnilega inn á íslenska ritvöllinn þegar hún, sumarið 2022, gaf út sína fyrstu skáldsögu „Dalurinn” og skapaði sér með henni nafn sem glæpasagnahöfundur.

Í lokin stjórnar Sveinn Arnar Sæmundsson samsöng og spilar undir á píanó.

TILGANGUR

Gefa fólki tækifæri til að koma saman, þar sem þeirra þörfum er mætt og opna umræðu um áskoranir fólks með heilabilun.

FYRIR HVERJA

Alzheimerkaffið er ætlað fólki með heilabilun og aðstandendum þeirra. Samkoman er tilvalinn vettvangur til að hittast, hlýða á stutt erindi/skemmtun, spjalla og gæða sér á kaffi og góðum veitingum.

AÐRAR UPPLÝSINGAR

Engin þörf á að skrá sig – bara að mæta! Kaffigjald er 500 kr. en það eru Sóroptimistar sem sjá um kaffi og veitingar.

Hlökkum til að sjá ykkur sem flest.

Að mæta börnum sem eru með ADHD og einhverfu
2025-01-15 20:00 | Háaleitisbraut 13, Háaleitisbraut 13, Reykjavík, Iceland
HlustaAð mæta börnum með ADHD og einhverfu
Inga Aronsdóttir móðir, leikskólakennari og sérkennsluráðgjafi deilir reynslu sinni um gagnlegar leiðir til að mæta börnum sem greind hafa verið með ADHD og einhverfu í skóla og heima. Einnig verður farið yfir það hvernig hægt er að hlúa að sjálfsmynd barnanna og vellíðan þannig að þau komi sem sterkust út í lífið eftir að skólagöngu lýkur. Í lokin gefst þátttakendum færi á að koma með spurningar og vonumst við eftir líflegum umræðum.

Öll eru velkomin að mæta á staðinn en streymi er eingöngu aðgengilegt félagsfólki (ADHD í beinni á facebook).

Opin námskeið í Hringsjá
2025-01-17 08:00 - 17:00
HlustaHringsjá býður upp á fjölbreytt úrval af námskeiðum ár hvert. Á hlekknum fyrir neðan er hægt að lesa nánar um hvert og eitt námskeið (innihald námskeiðsins, hver kennir efnið ofl.)
https://hringsja.is/namskeid/
Skráning á námskeiðin fer fram á heimasíðu Hringsjár og er námskeiðsgjald 22. þúsund krónur.
Sjáumst í Hringsjá.

Sitt hvoru megin við sama borð
2025-01-18 16:00 - 2025-02-01 17:00
HlustaSitt hvoru megin við sama borð
Verið hjartanlega velkomin á opnun á samsýningu Hrafns Hólmfríðarsonar og Þórsteins Svanhildarsonar 18. janúar nk. kl. 16:00
Myndlistarmaðurinn Rúrí opnar sýninguna.
Sýningin stendur frá 18.01.2025 – 01.02.2025
Sól rís á Fríða veröld.
Sitt hvoru megin við sama borð er samsýning tveggja ljósmyndara sem eiga það sameiginlegt að lifa í návígi við fötlun en þó á ólíkan hátt. Þórsteinn veitir umönnun á meðan Hrafn þiggur hana.
Hrafn Hólmfríðarson (Krummi) (f.1990) fékk heilablæðingu á heilastofn árið 2009 og er líkamlega fatlaður í kjölfar áfallsins. Hann á við jafnvægistruflanir að stríða, ásamt skerðingu á fínhreyfingum og snertiskyni í hægri hlið líkamans. Í verkinu sýnir Hrafn ljósmyndir sem veita innsýn í samband hans við móður sína, Fríðu.
Þórsteinn Svanhildarson (f.1988) eignaðist dóttur sína Sól sumarið 2021. Sól fæddist með afar sjaldgæft heilkenni, Rubinstein Taybi og veldur það þroskahömlun og líkamlegri fötlun. Í verkinu sýnir Þórsteinn ljósmyndir úr daglegu lífi fjölskyldunnar sem reynir þrátt fyrir fjölda áskorana að lifa hefðbundnu lífi.
Í gegnum myndrænt samtal deila þeir sjónarhornum sínum og skynjun á þau gáruáhrif sem fötlun hefur á þeirra nærumhverfi.
Sýningin er hluti af Ljósmyndahátíð Íslands.
Gallery Port er styrkt af Reykjavíkurborg.

////////

Sitt hvoru megin við sama borð
Welcome to the opening of our joint exhibition 18th of January at 16:00
The Icelandic artist Rúrí will inaugurate the exhibition.
Sól rís á Fríða veröld.
Sitt hvoru megin við sama borð (Either side of the table) is a joint exhibition by two photographers, whose lives are entwined with disability, albeit in different ways. Þórsteinn is a carer, whilst Hrafn receives care.
Hrafn Hólmfríðarson (Krummi) (b.1990) suffered a brain stem hemorrhage in 2009 which left him physically disabled. As a result, he has a balance disorder along with limited fine motor control, and a reduced sense of touch on the right side of his body. Through his photography, Hrafn provides a glimpse into his life that he shares with his mother, Fríða.
Þórsteinn Svanhildarson (b. 1988) had his daughter, Sól, in the summer of 2021. Sól was born with a very rare syndrome called Rubinstein Taybi, which causes bothintellectual and physical disabilities. In his work, Þórsteinn exhibits photographs from the family’s day to day, who despite numerous challenges, try to lead a normal life.
Through a visual dialogue, they share their perspectives and provoke an understanding of the ripple effects that disability has on their immediate environment.
The exhibition is part of The Icelandic Photo Festival.

Hvernig getur sálfræðimeðferð hjálpað endó konum og kvárum?
2025-01-28 19:30
HlustaAthugið, þessi viðburður er aðeins fyrir meðlimi Endósamtakanna.
Anna Guðrún, sálfræðingur í endóteymi Landspítalans, heldur fyrirlestur fyrir meðlimi Endósamtakanna þriðjudaginn 28. Janúar kl. 19:30. Fyrirlesturinn fer fram í húsnæði samtakanna, í Sigtúni 42, en einnig er hægt að taka þátt rafrænt.
Skráning á viðburðinn fer fram hér: https://forms.gle/KKugy65MBizAHMKo8
Í fyrirlestrinum leitast Anna Guðrún við að svara spurningunni; hvernig getur sálfræðimeðferð hjálpað endó-konum og kvárum?
Hún mun einnig fjalla um verki, hvernig sálfræðimeðferð við langvinnum verkjum fer fram og hvaða ávinningur slík meðferð getur haft. Að auki mun hún kynna hvað felst í starfi hennar í endóteymi Landspítalans.
Um Önnu GuðrúnuAnna Guðrún er fyrsti sálfræðingur endóteymisins á Landspítalanum, en staða sálfræðings í teyminu var meðal annars búin til vegna ákalls frá Endósamtökunum. Anna Guðrún lauk BS-gráðu í sálfræði frá Háskóla Íslands 2017 og MS-gráðu í klínískri sálfræði frá Háskóla Íslands 2020. Áður starfaði Anna Guðrún sem sálfræðingur í þunglyndis- og kvíðateymi geðsviðs Landspítala (2021-2024) og geðteymi fullorðinna á Heilbrigðisstofnun Suðurnesja (2020-2021).

Ég þori, get og dansa! Risapartý Kvennaárs 2025 í Iðnó
2025-01-30 17:00 - 21:00 | Iðnó, Vonarstræti 3, Reykjavík, 101, Iceland
HlustaStundin er runnin upp! Við ætlum að fagna upphafi Kvennaárs 2025 með RISA partýi í Iðnó þann 30. janúar frá 17 – 21. Við ætlum að dansa, syngja og finna ofurkraftinn í samstöðu kvenna og kvára.
Hin eina sanna Margrét Maack stýrir gleðinni og þeytir skífum! Léttar veigar og veitingar í boði fyrir þyrst og svöng. Öll velkomin sem vilja leggja baráttunni fyrir raunverulegu jafnrétti á Íslandi lið! Fatlaðar konur og kvár eru sérstaklega velkomin! Gott aðgengi er á staðnum.
Hvað er Kvennaár 2025?
50 ár eru liðin frá því að konur hér á landi lögðu niður launuð sem ólaunuð störf sín og stöðvuðu þannig samfélagið á Kvennafrídeginum svokallaða. Þrátt fyrir þrotlausa baráttu í hálfa öld búa konur enn við misrétti og ofbeldi. Metþátttaka í Kvennaverkfallinu árið 2023, á 21 stað um land allt og stærsta útifundi Íslandssögunnar í Reykjavík, sýndi svo ekki verður um villst að við erum tilbúin til að taka við keflinu frá baráttukonunum sem á undan okkur komu.
Til að fylgja eftir Kvennaverkfallinu höfum við, rúmlega 50 samtök femínista, kvenna, launafólks, fatlaðs fólks og hinsegin fólks tekið höndum saman og leggjum heilt ár undir baráttuna með fjölbreyttri dagskrá og treystum á að öll taki þátt – þannig breytum við samfélaginu saman. En við byrjum á því að hrista okkur saman í dansi!
Frekari upplýsingar má finna á kvennaar.is

We can and we will – dance!

The time has come! We are going to celebrate the launch of Women’s Year 2025 with a HUGE party in Iðnó Reykjavík on January 30th from 5 – 9 pm. We are going to dance, sing and experience the superpower of the solidarity of women and non-binary individuals.
The one and only Margrét Maack is the host and DJ of the night. Refreshments available for the thirsty and hungry. All are welcome who want to join the fight for real equality in Iceland!
What is Women’s Year 2025?
50 years have passed since women in this country stopped their paid and unpaid work and thus halted society on the so-called Women’s Day in 1975. Despite a tireless fight for half a century, women still live with inequality and violence. The record participation in the Women’s Strike in 2023, in 21 locations across the country and the largest outdoor protest in Icelandic history in Reykjavík, showed beyond doubt that we are ready to take over from the women who came before us.
To follow up on the Women’s Strike, we, over 50 feminist, women’s, workers’, disabled and queer organizations, have joined forces and are dedicating this whole year to the fight for equality with a diverse program and we are counting on everyone to participate – that’s how we change society together

More information can be found at kvennaar.is

Menningarhátíðin UPPSKERA: 20 ára afmæli fötlunarfræða HÍ
2025-02-08 08:00 - 2025-03-08 17:00
Hlusta

Menningarhátíðin Uppskera fer fram dagana 8. febrúar til 8. mars í Reykjavík. Hátíðin er haldin í tilefni 20 ára afmælis fötlunarfræða við Háskóla Íslands og er henni ætlað að vekja athygli á framlagi fræðafólks, samtaka fatlaðs fólks og fatlaðs listafólks til íslenskrar menningar.

Tveir lykilviðburðir verða á dagskrá, málþing með listrænu ívafi í Háskóla Íslands 21. febrúar og sviðslistahátíð í Hörpu 22. febrúar. Þá verða fjölbreyttir viðburðir í tengslum við hátíðina víðs vegar um borgina, þar sem listsköpun fatlaðs fólks verður í forgrunni.
Sjá nánari upplýsingar: Menningarhátíðin UPPSKERA í tilefni 20 ára afmælis fötlunarfræða | Háskóli Íslands og Uppskera | Háskóli Ísland

Listasýningin Sögur í Gerðubergi
2025-02-08 14:00 - 2025-03-08 17:00 | Gerðuberg, Gerðuberg 3-5, Reykjavík, 111, Iceland
HlustaSögur er samsýning á verkum listafólks. Í verkunum eru frásagnir af hinu stóra og smáa, sólargeisla á vínyldúk, gjörningi í Nepal, eilífðar smáblómi og ægifegurð náttúru og manna, táknmáls og skynjunar. Á opnun sýningarinnar 8. febrúar mun listafólkið segja frá verkum sínum. Opnunin og leiðsögn listafólksins er tákmálstúlkuð.
Sýnendur eru Arnþór Hreinsson, Brandur Bryndísarsson Karlsson, Erla Björk Sigmundsdóttir Guðlaug Elísabet Jónatansdóttir, Halla Ómarsdóttir, Jón Helgi Gíslason — Donni, Lilja Dögg Birgisdóttir, Óskar Theódórsson og Vilhjálmur Guðmundur Vilhjálmsson, Hvar: Menningamiðstöðin Gerðubergi 3-5, 111 Reykjavík
Hvenær: Opnun 8. febrúar klukkan 2 eftir hádegi (14). Sýningin stendur til 8. mars 2025.
Táknmálstúlkuð leiðsögn listafólks 8. febrúar kl.14.30 – 15.30
Sjá nánar: Sýning | Sögur | Borgarbókasafniðog Aðrir viðburðir | Háskóli Íslands

ADHD - forvitni og fikt ávanaefna hjá ungmennum
2025-02-12 20:00 - 21:30 | Háaleitisbraut 13, Háaleitisbraut 13, Reykjavík, Iceland
HlustaFræðslufundur um forvarnarmiðuð uppeldisráð fyrir aðstandendur barna og ungmenna með ADHD.
Hvenær og hvar: 12. febrúar kl. 20:00-21:30 að Háaleitisbraut 13, 4. hæð og í streymi (ADHD í beinni).
Nánari upplýsingar: ADHD – forvitni og fikt ávanaefna hjá ungmennum | ADHD samtökin

Heimildarmyndin: ,,Crip Camp’’ – Fötlunarbylting
2025-02-15 13:00 - 16:00 | Þjóðleikhúskjallarinn, Hverfisgata 19, Reykjavík, 101, Iceland
HlustaÍ tilefni af 20 ára afmælishátíðar fötlunarfræða í HÍ er sýnd heimildamyndin ,,Crip Camp – Fötlunarbylting’’ í Þjóðleikhúskjallaranum. Eftir sýninguna verða umræður. REC arts og Freyja Haraldsdóttir leiða umræður.
Hvar: Þjóðleikhúskjallarinn, Hverfisgötu 19, 101 Reykjavík
Hvenær: Laugardagur 15. febrúar á milli klukkan 1 og 4 eftir hádegi (13-16)
Það er ókeypis inn en fólk þarf að skrá að það komi. Það má skrá sig hér eða senda tölvupóst á recartsrvk@gmail.com og skrá sig.
Léttar veitingar í boði.
Sjá nánari upplýsingar: Menningarhátíðin UPPSKERA í tilefni 20 ára afmælis fötlunarfræða | Háskóli Íslands og Uppskera | Háskóli Ísland

Félagsráðgjafaþing 2025
2025-02-21 08:30 - 18:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaFélagsráðgjafafélag Íslands boðar til árlegs félagsráðgjafaþings 21.2 á Hilton, í samvinnu við Félagsráðgjafardeild Háskóla Íslands og Ís-Forsa. Þingið er öllum opið og skráning á
https://felagsradgjof.is/skraning-hafin-a…/

Lista- og menningarhátíð í Hörpu
2025-02-22 18:30 - 22:00 | Harpa, Austurbakka 2, Reykjavík, 101, Iceland
HlustaÍ tilefni 20 ára afmælis fötlunarfræða við HÍ.
Hvað: Sviðslista·hátíð í Silfurbergi í Hörpu
Myndlist, gjörningur, ræður og veitingar í Eyri í Hörpu
Myndlistar·sýningin heitir Bjartast á annesjum.
Fjöl·leikhúsið verður með gjörning.
Á eftir því verða sýnd leikverk í Silfurbergi í Hörpu.
Hvar: Myndlistasýning, gjörningur og opnun er á svæði sem heitir Eyri í Hörpu. Eyri er á 2. hæð við hlið Silfurbergs.
Sviðslista·hátíð er í salnum Silfurberg á 2. hæð í Hörpu
Heimilisfang: Harpa, Austurbakka 2, 101 Reykjavík
Hvenær: Laugardagur 22. febrúar 2025
Myndlistasýning, gjörningur og opnunar-athöfn er á milli 6:30 og 8 eftir hádegi (18:30 – 20)
Sviðslistahátíð í Silfurbergi í Hörpu er á milli 8 og 10 eftir hádegi (20 – 22)
Sjá dagskrá og nánari upplýsingar um viðburðina: Lista- og menningarhátíð í Hörpu | Háskóli Íslands

Konur, friður og öryggi í breyttum heimi
2025-03-06 10:00 - 11:30 | Mannréttindahúsið, Sigtún 42, Reykjavík, Iceland
HlustaMannréttindamorgunn í tilefni af alþjóðlegum baráttudegi kvenna 8. mars.
Mannréttindamorgunn í tilefni alþjóðlegs baráttudags kvenna
Staðsetning: Mannréttindahúsið, Sigtúni 42, 105 Reykjavík
Hvenær: Fimmtudagurinn 6. mars kl.10.00-11.30
Viðburðurinn er opinn öllum og aðgengi er gott.
Fundurinn fer fram á ensku.

Dagskrá:
Opnunarávarp:Þorbjörg Sigríður Gunnlaugsdóttir dómsmálaráðherra
Ör-erindi og pallborð:Clara Ganslandt sendiherra EvrópusambandsinsJónas G. Allansson, skrifstofustjóri varnarmálaskrifstofu utanríkisráðuneytisinsOlena Suslova, Founder at Women’s Information Consultative Center UkraineSigríður Björk Guðjónsdóttir ríkislögreglustjóri
Samantekt og slitAlma Ýr Ingólfsdóttir formaður ÖBÍ
Fundarstjórn: Stella Samúelsdóttir framkvæmdastýra UN Women á Íslandi

///

Women, Peace and Security in a Changing World!In Celebration of International Women’s Day: 2025at Mannréttindahúsið/Human Rights House, Sigtúni 42, 105 ReykjavíkThursday March 6th from 10.00-11.30amThe event will be held in English

Agenda:Opening remarksÞorbjörg Sigríður Gunnlaugsdóttir, Minister of Justice
Panel DiscussionClara Ganslandt EU Ambassador to IcelandJónas G. Allansson Director General, Directorate for Defence Ministry for Foreign AffairsOlena Suslova Founder of Women’s Information Consultative Center, UkraineSigríður Björk Guðjónsdóttir the National Commissioner of the Police
Summary and closing remark – Alma Ýr Ingólfsdóttir Chair of ÖBÍ The Icelandic Disability Alliance
Moderator – Stella Samúelsdóttir Executive Director UN Women Iceland

Alzheimerkaffi á Akureyri
2025-03-06 17:00 - 18:30 | Safnaðarheimili Akureyrarkirkju, Eyrarlandsvegi, Akureyri, 600, Iceland
HlustaAlzheimerkaffið er ætlað fólki með heilabilun og aðstandendum þeirra. Samkoman er tilvalinn vettvangur til að hittast, spjalla og gæða sér á kaffi og veitingum.
Sjá nánari upplýsingar á heimasíðu Alzheimersamtakanna: Alzheimerkaffi á Akureyri

MARCH FORWARD fyrir jafnrétti kynjanna
2025-03-08 15:00 - 16:30 | NASA salurinn við Austurvöll, Vallarstræti, Reykjavík, 101, Iceland
HlustaUN women á alþjóðlegum baráttudegi kvenna 8. mars 2025
Viðburður á vegum UN women á Íslandi.
Staðsetning: Sjálfsstæðissalurinn við Austurvöll (gamla NASA)
Tími: Húsið opnar kl. 14:30 en viðburður hefst kl.15:00-16:30
Kynnar: Íris Tanja Flygenring og Fannar Arnarsson
Dagskrá
14:30 – Hús opnar. DJ Sunna Ben spilar.
15:00 – Gjörningurinn Yfirtaka eftir Önnu Kolfinnu Kuran með þátttöku kóra
15:25 – Samsöngur kóra; Domus vox – félagar úr stúlknakór Reykjavíkur og Aurora, Karlakórinn Fóstbræður, Kvennakór Reykjavíkur og Skólakór Kárness
15:35 – Kynnar opna viðburð, bjóða gesti velkomna.
15:40 – Stella Samúelsdóttir, framkvæmdastýra UN Women Íslandi
15:45 – Kynnar bjóða Þorgerði Katrínu Gunnarsdóttur, utanríkisráðherra á svið.
15:50 – Þorgerður Katrín Gunnarsdóttir, utanríkisráðherra, ræða
15:55 – Kynnar bjóða á svið næstu ræðukonur; Guðrúnu Ágústsdóttur, Grace Achieng og Guðrúnu Evu Mínevrudóttur
16:00 – Guðrún Ágústsdóttir, ein af stofnendum Rauðsokkuhreyfingarinnar
16:07 – Grace Achieng, eigandi Gracelandic ehf
16:14 – Guðrún Eva Mínervudóttir, rithöfundur
16:21 – Kynnar loka viðburði og sýna myndband
Beint streymi af viðburðinum á Vísi og RÚV

Fræðslufundur um sykursýki og nýrnasjúkdóma
2025-03-13 17:00 - 19:30 | Hilton Reykjavík Nordica, Suðurlandsbraut 2, Reykjavík, 108, Iceland
HlustaDiabetes Ísland og Nýrnafélagið halda sameiginlegan fræðslufund um sykursýki og nýrnasjúkdóma.
Fundurinn verður haldinn fimmtudaginn 13.mars 2025 á Hilton hótelinu við Suðurlandsbraut.
Dagskrá

Fundur hefst kl 17,30.
Formenn beggja félaga flytja stutta tölu.
Sérfræðingur í augnsjúkdómum flytur erindi: Sykursýki og augu.
Hlé – boðið upp á léttan kvöldverð.
Sérfræðingur í nýrnasjúkdómum flytur erindi: Sykursýki og nýru.
Umræður, fyrirspurnir og almennt spjall, og meiri veitingar.

Fundi slitið milli kl 19-19,30

Er farsæld tryggð í fósturmálum? [Félag fósturforeldra]
2025-03-28 09:00 - 15:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaFélag fósturforeldra stendur fyrir málþinginu, Er farsæld tryggð í fósturmálum, þann 28. mars næstkomandi á Hilton Reykjavík Nordica.
Umsjón margra barna sem tilheyra jaðarsettum hópum meðal annars fötluð börn er innan fósturkerfisins og telur félagið þau börn í sérstaklega viðkvæmri stöðu innan þess. Verður reynt að varpa ljósi m.a. á þau mál á málþinginu.
Skráning á málþingið – Félag fósturforeldra

Eden í Tjarnarbíó
2025-05-02 - 2025-05-03 | Tjarnarbíó, Tjarnargötu 12, Reykjavík, 101, Iceland
HlustaEmbla Guðrúnar Ágústsdóttir og Nína Hjálmarsdóttir kafa ofan í sköpunarsöguna og taka sér pláss í sjálfum aldingarðinum upprunalega. Eden er hinsegin fötlunarparadís sem afmiðjar norm samfélagsins og leyfir áhorfendum að finna fyrir hinu erótíska innra með sér.
Borgið það sem þið ráðið við. Miðaverð á sýninguna er ýmist 2.900 kr., 4.900 kr. eða 6.900, eftir því sem áhorfendur telja sig ráða við. Veljið það verð sem ykkur finnst eiga best við. Eden | Tix

Embla Guðrúnar Ágústsdóttir er sjálfstætt starfandi fræðimaður, aktívisti og sviðslistakona sem hefur m.a. rannsakað kynverund og unað í lífi fatlaðs fólks. Fyrir frammistöðu sína í sýningunni Góða ferð inn í gömul sár var Embla tilnefnd til Grímuverðlaunanna sem dansari ársins 2023.
Nína Hjálmarsdóttir er sviðshöfundur, fræðimaður og menningarrýnir. Nína stofnaði leikhópinn Sálufélagar árið 2015 sem hafa framleitt ýmis verk fyrir svið, ásamt því að vera einn stofnandi og framleiðandi hinsegin klúbbakvöldanna Sleikur. Rannsóknir Nínu í listsköpun og fræðum eru á vettvangi afnýlenduvæðingar og hinsegin fræða í listum, sem oft staðsetja Ísland og Norðrið í nýlendusamhengi.

Kynjaþing 2025
2025-05-10 13:00 - 16:00 | Fjölbrautarskólinn við Ármúla, Ármúla 12, Reykjavík, 105, Iceland
HlustaKvenréttindafélag Íslands, ÖBÍ og Samtökin 78 standa fyrir Kynjaþingi 2025 sem verður haldið laugardaginn 10. maí 2025 í Fjölbrautaskólanum við Ármúla kl. 13:00.
Takið daginn frá.
Dagskráin verður auglýst síðar.

ADHD og sumarfrí
2025-05-14 20:00 | Háaleitisbraut 13, Háaleitisbraut 13, Reykjavík, Iceland
Hlusta14. maí kl. 20:00 Háaleitisbraut 13, 4. hæð og í streymi (ADHD í beinni)

ADHD og sumarfrí
Sumarfríin eru framundan, dagskrá skólanna að tæmast og við tekur sól sumar og taumlaus gleði… eða hvað? Þó sumarfríin séu og eigi að vera tími fjölskyldusamveru og fjölbreyttra skemmtilegra viðburða, fylgja sumrinu einnig nýjar og fjölbreyttar áskoranir, þar sem rútínan riðlast og við tekur óvissa. Hjá börnum með ADHD og fullorðnum, getur þessi tími valdið mikilli streitu og vanlíðan ef ekki tekst vel til. Á fundinum mun Dr. Drífa Björk Guðmundsóttir, sálfræðingur fara yfir helstu áskoranir þessa mikilvæga tíma fjölskyldunnar, benda á hagnýt ráð til lausnar og leiða umræður.
Fundurinn er öllum opinn en streymi er eingöngu aðgengilegt fyrir félagsfólk á ADHD í beinni á facebook.
Til að ganga í samtökin er hægt að smella hér: Ganga í ADHD samtökin | ADHD samtökin
